આ પછી તો બે-પાંચ વરસ વીતી ગયાં. વચ્ચે મુંબઈના એક સ્ટુડિયોમાં નોકરી પણ કરી લીધી અને ગુલામીનો કડવો સ્વાદ પણ ચાખી લીધો. એ સ્ટુડિયોની નોકરી છોડતી વખતે પાકો નિર્ણય કર્યો કે જિંદગીમાં કદી ફરી નોકરી તો કરવી નહીં. ફરી અમદાવાદ આવ્યા. ૧૯૪૭માં સરસપુરમાં હાજા પટેલની પોળ સામે પોતાનો જ પ્રતિમા નામથી સ્ટુડિયો સ્થાપ્યો. આ બધા જ રઝળપાટ દરમિયાન ગાંધીજીના ફોટા લેવાની ઈચ્છાએ ઝંખનાનું સ્વરૂપ પકડી લીધુ હતું.